Tror de har tatt drapsbjørnen til fange
Det brutale angrepet har rystet USA . I begynnelsen av august ble en mann funnet delvis spist i nærheten av Elephant Back Loop-stien i nasjonalparken Yellowstone.Nå er mannen identifisert som Lance Crosby (63), en erfaren turgåer som jobbet som helsearbeider i området. Det skriver National Park Service på sine hjemmesider. Han skal ha bodd og jobbet i Yellowstone i fem sesonger og ble meldt savnet da han ikke dukket opp på jobb. Han ble funnet død 7. januar. Tre dager senere ble identiteten hans frigitt. Det samme ble nyheten om det som mest sannsynlig er drapsbjørnen nå er tatt til fange. Dette etter at parkvesenet i Yellowstone satte ut feller fredag. I løpet av natt til lørdag ble en voksen hunngrizzly funnet i en av fellene.Det er nå tatt diverse prøver av bjørnen for å fastslå om det var hun som angrep og spiste Crosby. Dersom det var det, vil bjørnen bli avlivet, skriver de på sine hjemmesider. – Avgjørelsen om å avlive bjørnen er ikke noe var tar lett på, skriver overbetjent i Yellowstone nasjonalpark, Dan Wenk, i en pressemelding. Det antas at hunnbjørnen hadde selskap av minst én bjørnunge under angrepet på grunn av spor i området. Området rundt der mannen ble funnet død er foreløpig stengt. Ingen andre bjørner har gått i parkvesenets feller.Det antas at Crosby døde som følge av bjørnangrep fordi han ble funnet med sår på armene som tyder på at han har forsøkt å forsvare seg. – Vi er dypt lei oss for denne tragedien og våre tanker går til familie og venner av offeret, som nå jobber med å takle tapet av en som elsket Yellowstone så høyt, skriver parkvesenet i en tidligere pressemelding. Yellowstone er verdens eldste nasjonalpark og strekker seg gjennom deler av delstatene Idaho, Montana og Wyoming.
Bjørnemoren gikk etter alt å dømme til angrep på 63-årige Lance Crosby i den amerikanske nasjonalparken Yellowstone.